கேள்வி: பாபா சித்திக் - அரசியல் வாழ்க்கை என்பது என்ன?
பதில்: பாபா சித்திக் என்றழைக்கப்படும் ஜியாவுதீன் சித்திக், 1977 இல் இந்திய தேசிய காங்கிரசு (இ.தே.கா) இளம் வயதிலேயே இணைந்தார். காங்கிரசின் மாணவர் அமைப்பான இந்திய தேசிய மாணவர் சங்கத்தின் மும்பை பிரிவின் உறுப்பினரான இவர் அக்காலத்தின் பல்வேறு மாணவர் இயக்கங்களில் பங்கேற்றார். 1980 இல் பாந்த்ரா இளைஞர் காங்கிரஸின் பாந்த்ரா வட்ட பொதுச் செயலாளராக ஆனார். அடுத்த இரண்டு ஆண்டுகளில் அதன் தலைவராக தேர்ந்தெடுக்கப்பட்டார். 1988ல் மும்பை இளைஞர் காங்கிரசின் தலைவரானார். நான்கு ஆண்டுகளுக்குப் பிறகு இவர் பெருநகரமும்பை மாநகராட்சி மாமன்ற உறுப்பினராக தேர்ந்தெடுக்கபட்டார். பின்னர் ஐந்து ஆண்டுகளுக்குப் பிறகு மீண்டும் அப்பதவிக்கு தேர்ந்தெடுக்கப்பட்டார். 1999-ல் பாந்த்ரா மேற்கு சட்டமன்றத் தொகுதியில் இருந்து சட்டமன்ற உறுப்பினராக தேர்ந்தெடுக்கபட்டார். 2004 மற்றும் 2009 ஆம் ஆண்டுகளில் மீண்டும் தேர்ந்தெடுக்கப்பட்டார், தொடர்ந்து மூன்று முறை சட்டமன்ற உறுப்பினராக பணியாற்றினார். 2000 முதல் 2004 வரையான காலகட்டத்தில் மகாராஷ்டிர அரசு மகாராட்டிர வீட்டுவசதி மற்றும் பகுதி மேம்பாட்டு ஆணைய (MHADA) மும்பை வாரியத்தின் தலைவராக சித்திக் நியமிக்கப்பட்டார். 2004 மற்றும் 2008 காலகட்டத்தில் உணவு மற்றும் குடிமைப் பொருள் வழங்கல் (எஃப். டி. ஏ) மற்றும் தொழிலாளர் நலத்துறை அமைச்சராகப் பணியாற்றினார். 2011 இல், பாந்த்ரா-காரில் ஒரு சூழலியல் பூங்காவை உருவாக்க நிதியளித்தார்.
கேள்வி: பாபா சித்திக் - வகித்த பதவிகள் பற்றி தகவல் சொல்.
பதில்: * இந்திய தேசிய மாணவர் சங்கத்தின் உறுப்பினர் (மும்பை) (1977) * பாந்த்ரா இளைஞர் காங்கிரசின் பாந்த்ரா வட்டத்தின் பொதுச் செயலாளர் (1980) * பாந்த்ரா இளைஞர் காங்கிரசின் பாந்த்ரா வட்டத்தின் தலைவர் (1982) * மும்பை மாநகராட்சியில் மாமன்ற உறுப்பினர் (1993-1998), (1998-2003) * சட்டமன்ற உறுப்பினர் - (1999-2004), (2004-2009), (2009-2014) * உணவு மற்றும் குடிமைப் பொருள் வழங்கல் (எஃப். டி. ஏ) மற்றும் தொழிலாளர் நலத்துறை அமைச்சர், (2004-2008) * தலைவர், மகாராட்டிர வீட்டுவசதி மற்றும் பகுதி மேம்பாட்டு ஆணைய மும்பை வாரியம் (2000-2004) * தலைவர் மற்றும் மூத்த துணைத் தலைவர் மும்பை பிராந்திய காங்கிரஸ் கமிட்டி (2014) * பாராளுமன்ற சபை மகாராஷ்டிரா பிரதேச காங்கிரஸ் கமிட்டி (2019) * உறுப்பினர் தேசியவாத காங்கிரசு கட்சி . 12 பிப்ரவரி 2024 அன்று பதவியேற்றார்
கேள்வி: பாபா சித்திக் - தனிப்பட்ட வாழ்க்கை பற்றி விளக்கவும்.
பதில்: பாபா சித்திக் ஷெஹ்சீன் சித்திக்கை மணந்தார். இவர்களுக்கு அர்ஷியா சித்திக் என்ற மகளும், ஜீஷான் சித்திக் என்ற மகனும். என இரண்டு குழந்தைகள் பிறந்தனர்.
கேள்வி: பாபா சித்திக் - மரணம் குறித்து விரிவாக சொல்லுங்கள்.
பதில்: பாபா சித்திக் 12 அக்டோபர் 2024 அன்று மும்பையில் மூன்று கொலையாளிகளால் சுட்டுக் கொல்லப்பட்டார். பின்னர் இவர் லீலாவதி மருத்துவமனைக்கு கொண்டு செல்லப்பட்டார், அங்கு இவர் இறந்துவிட்டதாக அறிவிக்கப்பட்டது. இவருக்கு வயது 66. பாந்த்ரா கிழக்கு தொகுதி சட்டமன்ற உறுப்பினராக இருக்கும் இவரின் மகன் ஜீஷானின் அலுவலகம் அருகே இரவு 9:30 மணியளவில் சித்திக் மீது மூன்று தோட்டாக்கள் பாய்ச்சபட்டதாக ஆதாரங்கள் தெரிவித்தன. இருவர் கைது செய்யபட்டனர். அவர்கள் அரியானாவைச் சேர்ந்த குர்மெயில் பல்ஜித் சிங் மற்றும் உத்தரப் பிரதேசம் சேர்ந்த தர்மராஜ் ராஜேஷ் காஷ்யப் என அடையாளம் காணப்பட்டனர். உத்தரப் பிரதேசம் சேர்ந்த சிவக் குமார், மற்றும் முகமது ஜீஷன் அக்தர் ஆகிய இரு சந்தேக நபர்களை போலீசார் தேடிவருகின்றனர். தற்போது திகார் சிறைகள் அடைக்கப்பட்டுள்ள லாரன்ஸ் பிஷ்னோய் தலைமையிலான கும்பல் இந்த கொலையில் ஈடுபட்டுள்ளதை மும்பை காவல் துறை உறுதி செய்துள்ளது.